3. pielikums

Ministru kabineta

2017. gada  .novembra

noteikumiem Nr.

**Izkrauto zvejas produktu paraugu ņemšanas plāns**

**I. Vispārīgie jautājumi**

1. Paraugu ņemšanas plāna mērķis ir nodrošināt pareizu zvejas un jūras akvakultūras produktu (turpmāk – produkti) svēršanu to izkraušanas laikā.

2. Šajā plānā iekļautos nosacījumus piemēro produktu izkraušanai Latvijā no Eiropas Savienības dalībvalstu zvejas kuģiem.

3. Šajā plānā iekļautos nosacījumus nepiemēro tādam produktu daudzumam, kuru no zvejas kuģa tieši pārdod patērētājiem mazumtirdzniecībā, ja šis daudzums nepārsniedz 30 kilogramu dienā, vai kuru izmanto pašpatēriņam.

4. Lai noteiktu produktu apjomu, visus produktus sver uz Latvijas Republikas normatīvajos aktos noteiktajā kārtībā verificētiem svariem, ievērojot paraugu ņemšanas plānā noteikto metodiku.

5. Svēršana notiek izkraušanas laikā pirms produktu pirmās pirkšanas, pārvietošanas uzglabāšanai vai transportēšanas uz pirmās pirkšanas darījuma vietu.

6. Produktu pirmais pircējs (turpmāk – zivju pircējs) vai persona, kas ir atbildīga par produktu glabāšanu vai transportēšanu pirms to pirmās pirkšanas, reģistrē datus par produktu svēršanu zvejas produktu svēršanas datu reģistrā (turpmāk – svēršanas reģistrs), ko glabā trīs gadus.

7. Svēršanā iegūto skaitli izmanto, lai reģistrētu izkraušanas deklarācijas, transportēšanas dokumenta, pārdošanas zīmes, pārņemšanas deklarācijas vai zvejas žurnāla datus.

8. Latvijas kompetentā iestāde attiecībā uz svēršanas kontroli atbilstoši plānam ir Valsts vides dienests.

9. Valsts vides dienests var pieprasīt, lai katru pirmo reizi Latvijas apstiprinātājas zvejas ostās un izkraušanas vietās izkrauto produktu daudzumu pirms to transportēšanas no izkraušanas vietas nosver Valsts vides dienesta amatpersonu klātbūtnē.

10. Valsts vides dienestam pastāvīgi ir brīva piekļuve operatoru svēršanas sistēmām, svēršanas reģistriem, deklarācijām un visām telpām, kurās glabā vai apstrādā produktus.

**II. Svaigo produktu svēršana**

11.  Šī plāna 6. punktā minētās personas reģistrē datus par svēršanu svaigo produktu svēršanas reģistrā saskaņā ar šī pielikuma 1. tabulu:

1. tabula

**Svaigo produktu svēršanas datu reģistrs**

|  |  |  |
| --- | --- | --- |
| 1. | Svēršanas datums (dd. mm. gggg.) |  |
| 2. | Nosvērto zvejas produktu daudzuma izcelsmes zvejas kuģa ārējās identifikācijas numurs un vārds |  |
| 3. | Sugas *FAO* trīsburtu kods |  |
| 4. | Nosvērto zvejas produktu sagatavošanas veids |  |
| 5. | Vienas taras vienības svars (kg) |  |
| 6.  | Svēršanas rezultāts – produkta svara kilogramos |  |
|  |  |
|  |
|  |
|  |
|  |
|  |
|  |
|  |
|  |
|  |
|  |
|  |
| 7. | Vidējais svars vienā taras vienībā (kg) |  |
| 8.  | Nosvērto taras vienību skaits (gab.) |  |
| 9.  | Kopējais taras vienību skaits (gab.) |  |
| 10.  | Kopējais zvejas produktu svars (kg) (7. x 9. aile) |  |
| 11. | Ūdens un ledus noņemšanas dēļ piemērotais procentuālais samazinājums (%) |  |
| 12. | Zvejas produktu sugu paraugu ņemšana zvejas sastāva noteikšanai nozvejā\* |
| Suga | Procentuālais apjoms paraugā  |
|  | 1. | 2. | 3. | 4. | 5. | 6. | vidējais |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| Svaru nosaukums un sertifikāta numurs |  |
| Svēršanu veica (uzņēmuma nosaukums, atbildīgās personas amats, vārds, uzvārds, paraksts) |  |

Piezīme. *\** Aizpilda tikai par jauktu nozveju.

12. Par katras produktu sugas svēršanu aizpilda atsevišķu svēršanas reģistra lapu. Par jaukto sugu nozveju svēršanu, ja tās izkrauj nešķirotas, aizpilda vienu svēršanas reģistra lapu.

13. Produktu sugu apjomu jauktajā nozvejā nosaka, ņemot paraugus no vairākām vietām lomā. Paraugu skaitu nosaka atkarībā no nozvejas apjoma saskaņā ar 2. tabulu. Katra parauga svars ir vismaz divi kilogrami produktu. Sugas sastāva procentu nozvejā aprēķina kā vidējo procentuālo lielumu katrai no sugām no atsevišķu paraugu procentu summas.

2. tabula

|  |  |
| --- | --- |
| Nozvejas apjoms | Paraugu skaits(ne mazāk kā) |
| Mazāk par 1 tonnu | 1 |
| 1–20 tonnas | 3 |
| 20–40 tonnas | 5 |
| Vairāk par 40 tonnām  | 7 |

14. Ja svēršana notiek uz transportiera lentes, tā ir aprīkota ar redzamu skaitītāju, kas reģistrē kopējo summāro svaru. Skaitītāja rādījumu reģistrē svēršanas sākumā, kopējo summāro svaru – svēršanas beigās. Par svēršanu atbildīgā persona reģistrē svēršanas reģistrā visus ar svērējsistēmas lietošanu saistītos datus.

15. Ja produkti tiek izkrauti kastēs vai konteineros, minimālais sveramo kastu vai konteineru skaits atbilst 3. tabulā noteiktajam.

3. tabula

|  |  |
| --- | --- |
| Izkrauto kastu vai konteineru skaits (pa sugām) | Sveramo kastu vai konteineru skaits |
| 0–25 | 2 |
| 25–50 | 5 |
| 50–100 | 6 |
| 100–200 | 7 |
| Katras turpmākās 100 | 4 |

**III. Ledus un ūdens**

16. Šī plāna 6. punktā minētās personas pirms svēršanas nodrošina, lai produkti būtu attīrīti no ledus, ciktāl tas iespējams, nenodarot bojājumus zvejas produktiem un nepasliktinot to kvalitāti.

17. Piemērotais kopējā svara samazinājums ūdens un ledus svara atņemšanas dēļ nedrīkst pārsniegt divus procentus no produktu sākotnējā kopējā svara ar ūdeni un ledu. Ūdens un ledus svara dēļ piemēroto samazinājumu procentos ieraksta svēršanas reģistrā kopā ar atņemtā ūdens un ledus svara norādi.

18. Izkrāvumiem, kas paredzēti rūpnieciskām vajadzībām, vai sugām, kas nav pelaģiskās sugas, nepiemēro svara samazinājumu saistībā ar ūdens un ledus svara atņemšanu.

**IV. Saldēto produktu svēršana**

19. Šī plāna 6. punktā minētās personas reģistrē datus par saldētu produktu katra izkrāvuma svēršanu saldēto produktu svēršanas reģistrā saskaņā ar šī pielikuma 4. tabulu.

4. tabula

**Saldēto produktu svēršanas datu reģistrs**

|  |  |  |
| --- | --- | --- |
| 1.  | Svēršanas datums (dd. mm. gggg.) |  |
| 2.  | Tā kuģa vārds un ārējās reģistrācijas burti un numurs, no kura izkrauti zvejas produkti |  |
| 3. | Izkrauto zvejas produktu sugas un sagatavošanas veids |  |
|  |
|  |
| 4. | Vidējais svars vienā kastē vai citā taras vienībā bruto (kg) |  |
| 5. | Kastu vai citu taras vienību skaits uz viena paliktņa (gab.) |  |

|  |  |  |
| --- | --- | --- |
| 6. | Katra paraugā esošā zvejas produktu paliktņa svars bruto (kg) |  |
|  |  |
|  |
|  |
|  |
|  |
|  |
| 7. | Paliktņu ar zvejas produktiem vidējais svars bruto (kg) |  |
| 8.  | Vienas kastes taras svars (kg) |  |
| 9.  | Tukša paliktņa vidējais svars (kg) |  |
| 10.  | Kopējais paliktņu skaits (gab.) |  |
| 11. | Kopējais kastu skaits (gab.) |  |
| 12.  | Izkrauto zvejas produktu svars (kg) (4. x 5. x 10.) – (9. x 10.) – (8. x 11.) |  |
| 13. | Zvejas produktu sugu paraugu ņemšana sugu sastāva noteikšanai\* |
| Suga | Procentuālais apjoms paraugā |
|  | 1. | 2. | 3. | 4. | 5. | 6. | vidējais |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| Svaru nosaukums un sertifikāta numurs |  |
| Svēršanu veica (uzņēmuma nosaukums, atbildīgās personas amats, vārds, uzvārds, paraksts) |  |

Piezīme. *\** Aizpilda tikai par jauktu nozveju.

20. Ja sver kastēs vai citās taras vienības izkrautus saldētus produktus, to svaru nosaka pa sugām un attiecīgā gadījumā pa sagatavošanas veidiem, kastu vai citu taras vienību kopējo skaitu reizinot ar vienā kastē vai citā taras vienībā esošo produktu vidējo tīrsvaru, kas aprēķināts saskaņā ar šī pielikuma 5. tabulu.

5. tabula

|  |  |
| --- | --- |
| Partijas lielums(kastu vai citu taras vienību skaits) | Paraugu lielums (paliktņu skaits) |
| 5000 vai mazāk | 3 |
| 5001–10 000 | 4 |
| 10 001–15 000 | 5 |
| 15 001–20 000 | 6 |
| 20 001–30 000 | 7 |
| 30 001–50 000 | 8 |
| Vairāk par 50 000 | 9 |

21. Par katras produktu sugas svēršanu aizpilda atsevišķu svēršanas reģistra lapu.

22. Vidējo saldētu produktu svaru vienā kastē vai citā taras vienībā nosaka atsevišķi pa produktu sugām, izmantojot šī pielikuma 5. tabulu un, ja nepieciešams, ņemot vērā sagatavošanas veidu. Paraugus atlasa pēc nejaušības principa.

23. Nosver katru parauga paliktni ar kastēm vai citām taras vienībām. Lai aprēķinātu viena paliktņa vidējo bruto svaru katrai sugai, ja nepieciešams, ņemot vērā arī sagatavošanas veidu, visu paraugā iekļauto paliktņu kopējo bruto svaru dala ar paraugā iekļauto paliktņu kopējo skaitu.

24. Lai aprēķinātu katras sugas tīrsvaru vienā kastē vai citā taras vienībā, ja nepieciešams, ņemot vērā arī sagatavošanas veidu, no šī plāna 26. punktā minētā parauga paliktņu vidējā bruto svara atskaita:

24.1. vienas kastes vai citas taras vienības vidējo taras svaru, kas atbilst ledus un kartona, plastmasas vai cita iepakojuma materiāla svaram, reizinātu ar kastu vai citu taras vienību skaitu uz paliktņa. Taras svars vienai kastei vai citai taras vienībai nav lielāks par 1,5 kilogramiem;

24.2. izkraušanā un paraugā izmantoto tukšo paliktņu vidējo svaru.

25. Izmantojot šī plāna 24. punktā noteikto metodiku, aprēķina katras sugas tīrsvaru vienam paliktnim, dalot ar kastu skaitu uz paliktņa.

**V. Svēršanas datu novērtēšana un validācija**

26. Valsts vides dienesta amatpersonas pieprasa pārsvērt produktus, ja:

26.1. produkti nav svērti uz Latvijas Republikas normatīvajos aktos noteiktajā kārtībā verificētiem svariem un nav ievērota šī plānā noteiktā metodika;

26.2. ir konstatētas neatbilstības, savstarpēji salīdzinot zvejas dokumentos minēto informāciju ar pārdošanas zīmēs, uzglabāšanas vai transportēšanas dokumentos minēto.

27. Lai nodrošinātu šī plāna 26.2. apakšpunktā minētās prasības, Valsts vides dienesta amatpersonas informācijas sistēmā pārbauda iegūtos zvejas datus, kuģim pieejamos zvejas limitus konkrētām produktu sugām, kā arī ar pārdošanas zīmju, uzglabāšanas vai transportēšanas dokumentu datus.

Zemkopības ministrs Jānis Dūklavs